- Home
- Menu
- Domovská stránka
- Používatelia
- Témy
- Cesta do zahraničia
- Pre odbornú verejnosť (Len v angličtine)
- Financovanie projektov
- Užitočné odkazy
Spätné zrkadlá proti mŕtvemu uhlu
Spätné zrkadlá na redukciu mŕtveho uhla poskytujú vodičom lepší prehľad o dianí okolo ich vozidla. S tradičnými zrkadlami vodiči najmä pri odbočovaní alebo zatáčaní nie vždy vidia osoby, cyklistov a autá v tesnej blízkosti.
Pojmom mŕtvy uhol sa označuje priestor okolo vozidla, ktorý vodič nemá vo výhľade, keď sa pozerá cez okná vozidla alebo do tradičných spätných zrkadiel. Mŕtvy uhol je príčinou mnohých nehôd nákladných vozidiel v prípadoch, keď ich vodiči nemajú v zornom uhle motocyklistov, cyklistov alebo chodcov. Ide hlavne o situácie, keď nákladné autá zatáčajú doprava (alebo doľava v krajinách, kde sa jazdí vľavo: Írsko, Cyprus, Malta a Spojené kráľovstvo).
S cieľom znížiť počet dopravných nehôd sa právnymi predpismi EÚ zaviedla povinnosť vybaviť nákladné vozidlá spätnými zrkadlami na redukciu mŕtveho uhla, ktoré vodičom rozširujú výhľad a poskytujú väčšie zorné pole ako tradičné spätné zrkadlá.
Predmetná povinnosť sa vzťahuje na všetky nové nákladné vozidlá od roku 2007. Staršie nákladné vozidlá bolo potrebné dovybaviť spätnými zrkadlami na redukciu mŕtveho uhla do roku 2009. (Relevantná smernica EÚ sa neuplatňuje priamo, ustanovila však povinnosť členským štátom prijať vnútroštátne právne predpisy, ktorými sa takáto povinnosť zavádza).
Zrkadlá na redukciu mŕtveho uhla už pomohli znížiť počet dopravných nehôd nákladných vozidiel a motocyklistov, cyklistov alebo chodcov.
Štúdie a správy
V roku 2012 Komisia vypracovala štúdiu o vplyve dodatočnej montáže zrkadiel na redukciu mŕtveho uhla na staršie nákladné vozidlá a predložila o nej správu Európskemu parlamentu a Rade.
Štúdia o možnom dosahu dodatočnej montáže zrkadiel bola vypracovaná v roku 2004.
Užitočné odkazy
Legislatíva
- Smernica EÚ 2003/97/ES o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS
- Smernica Komisie 2005/27/ES o prispôsobení sa technickému pokroku
- Smernica EÚ 2007/38/ES o dodatočnej montáži zrkadiel na ťažké nákladné vozidlá